ΚΑΝΟΝΙΣΜΟΣ (ΕΚ) αριθ. 2316/98 ΤΗΣ ΕΠΙΤΡΟΠΗΣ της 26ης Οκτωβρίου 1998 για έγκριση νέων προσθέτων υλών και για την τροποποίηση των όρων έγκρισης πολλών προσθέτων υλών οι οποίες είναι ήδη εγκεκριμένες για να χρησιμοποιούνται στην διατροφή των ζώων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 98/19/ΕΚ της Επιτροπής (2), και ιδίως τα άρθρα 9 J και 3,

Εκτιμώντας:

ότι οι διατάξεις της οδηγίας 70/524/ΕΟΚ προβλέπουν τη δυνατότητα να επιτραπούν νέες πρόσθετες ύλες ή νέες χρήσεις προσθέτων υλών, λαμβάνοντας υπόψη την εξέλιξη των επιστημονικών και τεχνικών γνώσεων 7

ότι η οδηγία 96/51/ΕΚ του Συμβουλίου, της 23ης Ιουλίου 1996, για τροποποίηση της οδηγίας 70/524/ΕΟΚ όσον αφορά τις πρόσθετες ύλες στη διατροφή των ζώων (3), επέβαλε νέα διαδικασία έγκρισης των πρόσθετων ουσιών με κανονισμό που θα εφαρμοστεί πλήρως από την 1η Οκτωβρίου 1999 7 ότι κατά τη μεταβατική περίοδο τα κράτη μέλη πρέπει να έχουν τη δυνατότητα να θεσπίζουν νομικές διατάξεις για να αποφεύγεται κάθε σύγχυση όσον αφορά την ισχύουσα νομοθεσία 7 ότι τα κράτη μέλη πρέπει να εξασφαλίζουν ότι κάθε νομοθεσία που δεν ανταποκρίνεται στον παρόντα κανονισμό πρέπει να καταργηθεί 7

ότι νέες πρόσθετες ύλες, οι οποίες ανήκουν στο τμήμα 1 των «καρωτινοειδών και των ξανθόφυλλων» της ομάδας «χρωστικές ουσίες συμπεριλαμβανομένων των πιγμέντων (χρωμάτων επιστρώσεως», έχουν επιτυχώς αποτελέσει αντικείμενο πειραματισμού σε ορισμένα κράτη μέλη 7 ότι χρειάζεται να επιτραπούν προσωρινά αυτές οι νέες πρόσθετες ύλες 7

ότι για να γίνει ο διαχωρισμός μιας νέας πρόσθετης ουσίας που ανήκει στο τμήμα 1 των «καρωτινοειδών και ξανθόφυλλων» της ομάδας «των χρωστικών ουσιών συμπεριλαμβανομένων των πιγμέντων», από μια άλλη χρωστική ουσία αυτής της ομάδας η οποία ήδη είχε επιτραπεί, πρέπει να τροποποιηθεί η ονομασία της 7

ότι νέες πρόσθετες ύλες που ανήκουν στα ιχνοστοιχεία και ιδιαίτερα στα στοιχεία «Χαλκός-Cu», «Μαγνήσιο-Mn» και «Ψευδάργυρος-Zn» έχουν αποτελέσει αντικείμενο εκτεταμένου πειραματισμού σε ορισμένα κράτη μέλη 7 ότι, επί τη βάσει των μελετών που έχουν εκπονηθεί, φαίνεται ότι είναι εφικτή η έγκριση αυτών των νέων χρήσεων 7

ότι χρειάζεται, προς αποφυγήν οποιωνδήποτε αρνητικών επιπτώσεων για τα σκυλιά, να μειωθεί η μέγιστη περιεκτικότητα που επιτρέπεται σε μια πλήρη ζωοτροφή, της πρόσθετης ύλης ethoxyquine η οποία ανήκει στις ουσίες που έχουν αντιοξειδωτικές επιπτώσεις 7

ότι, μια νέα χρήση μιας ήδη εγκεκριμένης πρόσθετης ύλης, η οποία ανήκει στο τμήμα 1 των «καρωτινοειδών και ξανθόφυλλων της ομάδας χρωστικών ουσιών συμπεριλαμβανομένων των πιγμέντων» έχει επιτυχώς αποτελέσει αντικείμενο πειραματισμών σε ορισμένα κράτη μέλη 7 ότι πρέπει να επιτραπεί προσωρινά αυτή η νέα χρήση 7

ότι μια νέα χρήση της ήδη εγκεκριμένης πρόσθετης ύλης 3-φυτάση η οποία ανήκει στα ένζυμα, έχει επιτυχώς αποτελέσει αντικείμενο πειραματισμών σε ορισμένα κράτη μέλη 7 ότι χρειάζεται να επιτραπεί προσωρινά αυτή η νέα χρήση 7

ότι για λόγους διαφάνειας, τα παραρτήματα του παρόντος κανονισμού περιλαμβάνουν, ανάλογα με την περίπτωση, τις υπόλοιπες πρόσθετες ουσίες που ανήκουν στην ίδια ομάδα ή τις υπόλοιπες χρήσεις της πρόσθετης ουσίας που έχουν εγκριθεί 7 ότι με την ίδια ευκαιρία πρέπει να παραταθεί για μια αποροσδιόριστη διάρκεια η προθεσμία έγκρισης των πρόσθετων ουσιών που έχουν εγκριθεί σε εθνικό επίπεδο, και των οποίων η μελέτη δεν έχει ολοκληρωθεί και ανήκουν στις ίδιες ομάδες πρόσθετων ουσιών με τις ουσίες που έχουν εγκριθεί εκ νέου από τον παρόντα κανονισμό 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τις ζωοτροφές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ουσία «βήτα-καροτίνη», η οποία ανήκει στο τμήμα 1 «καρωτινοειδή και τα ξανθόφυλλα» της ομάδας των «χρωστικών ουσιών, συμπεριλαμβανομένων των πιγμέντων» μπορεί να εγκριθεί σύμφωνα με την οδηγία 70/524/ΕΟΚ ως πρόσθετη ύλη Ε 160α, στη διατροφή των ζώων υπό τους όρους που περιλαμβάνονται στο παράρτημα Ι του παρόντος κανονισμού.

2. Η ουσία «Phaffia rhodozyma (ATCC 74219) πλούσια σε ασταξανθίνη», η οποία ανήκει στο τμήμα 1 των «καρωτινοειδών και ξανθόφυλλων» της ομάδας των «χρωστικών ουσιών συμπεριλαμβανομένων των πιγμέντων» μπορεί να εγκριθεί σύμφωνα με την οδηγία 70/524/ΕΟΚ ως πρόσθετη ύλη στη διατροφή των ζώων υπό τους όρους του παραρτήματος Ι του παρόντος κανονισμού.

3. Η ουσία «χαλκική χηλική ένωση αμινοξέων, ενυδατωμένη», η οποία ανήκει στα ιχνοστοιχεία, (στοιχείο Ε 4, «Χαλκός-Cu»), επιτρέπεται σύμφωνα με την οδηγία 70/524/ΕΟΚ ως πρόσθετη ύλη στη διατροφή των ζώων υπό τους όρους του παραρτήματος ΙΙ του παρόντος κανονισμού.

4. Η ουσία «χαλκική χηλική ένωση μαγγανίου, ενυδατωμένη», η οποία ανήκει στα ιχνοστοιχεία, (στοιχείο Ε 5, «Μαγγάνιο-Mn»), επιτρέπεται σύμφωνα με την οδηγία 70/524/ΕΟΚ ως πρόσθετη ύλη στη διατροφή των ζώων υπό τους όρους του παραρτήματος ΙΙ του παρόντος κανονισμού.

5. Η ουσία «χαλκική χηλική ένωση ψευδαργύρου, ενυδατωμένη», η οποία ανήκει στα ιχνοστοιχεία, (στοιχείο Ε 6, «Ψευδάργυρος-Zn»), επιτρέπεται σύμφωνα με την οδηγία 70/524/ΕΟΚ ως πρόσθετη ύλη στη διατροφή των ζώων υπό τους όρους του παραρτήματος ΙΙ του παρόντος κανονισμού.

Άρθρο 2

1. Οι όροι έγκρισης της πρόσθετης ύλης Ε 324, etoxiquine, που ανήκει στις αντιοξειδωτικές ουσίες, αντικαθίσταται σύμφωνα με την οδηγία 70/524/ΕΟΚ από τους όρους που περιλαμβάνονται στο παράρτημα ΙΙΙ του παρόντος κανονισμού.

2. Η πρόσθετη ύλη Ε 161 g «κανθαξανθίνη», που ανήκει στο τμήμα 1 των «καρωτινοειδών και ξανθόφυλλων» της ομάδας των «χρωστικών ουσιών συμπεριλαμβανομένων των πιγμέντων» για την κατηγορία των ζώων «διακοσμητικά και οικιακά πτηνά» μπορεί να εγκριθεί σύμφωνα με την οδηγία 70/524/ΕΟΚ υπό τους όρους που περιλαμβάνονται στο παράρτημα Ι του παρόντος κανονισμού.

3. Οι όροι έγκρισης της πρόσθετης ύλης «3-φυτάση (CE 3.1.3.8)», που ανήκει στα ένζυμα μπορεί να εγκριθεί σύμφωνα με την οδηγία 70/524/ΕΟΚ υπό τους όρους του παραρτήματος IV του παρόντος κανονισμού.

4. Η πρόσθετη ουσία αριθ. 11 «Phaffia rhodozyma πλούσια σε ασταξανθίνη», που ανήκει στο τμήμα 1 των «καρωτινοειδών και ξανθόφυλλων» της ομάδας των «χρωστικών ουσιών συμπεριλαμβανομένων των πιγμέντων» για την κατηγορία των ζώων «σολομοί, πέστροφες», μπορεί να εγκριθεί σύμφωνα με την οδηγία 70/524/ΕΟΚ υπό τους όρους που περιλαμβάνονται στο παράρτημα Ι του παρόντος κανονισμού.

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 15η Δεκεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 270 της 14. 12. 1970, σ. 1.

(2) ΕΕ L 96 της 28. 3. 1998, σ. 39.

(3) ΕΕ L 235 της 17. 9. 1996, σ. 39.

ΠΑΡΑΡΤΗΜΑ I

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

>ΘΕΣΗ ΠΗΝΑΚΑ>

ΠΑΡΑΡΤΗΜΑ III

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

>ΘΕΣΗ ΠΗΝΑΚΑ>